A Fradi 5 milliárdot költött fizetésekre tavaly

Még ők is elismerték: a játékosok bére a térségben az egyik legmagasabb.

Nyilvánossá tették az FTC Labdarúgó Zrt. 2019-ről szóló üzleti jelentését - derül ki a 444 cikkéből. A portál idézi a jelentést, melyben a következő, akár önkritikus beismerésnek is tekinthető mondat is szerepel:

„A játékosok bére a térségben az egyik legmagasabb."

Míg 2018-ban sem garasoskodtak a Fradinál, hiszen a bérköltség már akkor meghaladta a 3 milliárdot, ám 2019-ben ez az összeg járulékokkal együtt 5 milliárdra dagadt - írja a lap. Ez azért is történhetett - teszik hozzá -, mert az edző és a játékosok olyan szerződést kötöttek, hogy ha bejutnak a nemzetközi kupában a csoportkörbe, az amúgy is igen magas fizetésük még tovább emelkedik.